ΓΡΑΠΤΗ ΕΡΩΤΗΣΗ E-4057/00

υποβολή: Generoso Andria (PPE-DE), Umberto Scapagnini (PPE-DE) και Stefano Zappal (PPE-DE) προς την Επιτροπή

(9 Ιανουαρίου 2001)

Θέμα: Η γεωργία στο Capaccio Paestum

Δεδομένου ότι στον κόλπο του Salernoπάρχει μια έκταση (Capaccio Paestum) η οποίαπόκειται περιορισμούς για αρχαιολογικούς λόγους εξαιτίας του πλήθους των μνημείων που βρίσκονται εκεί (δωρικοί ναοί, νεκροπόλεις, κλπ.) και ότι η έκταση αυτή είναι η ιδιαίτερα πλούσια χάρις στον ποταμό Sele και άλλαδάτινα ρεύματα.

Εκτιμώντας ότι η νομοθεσία δικαιολογημένα προτάσσει την προστασία μιας κληρονομιάς ανεκτίμητης αξίας, αλλά δεν παίρνειπόψη τις προαιώνιες δραστηριότητες των γεωργών της περιοχής (εκτροφή βουβαλιών, καλλιέργεια κηπευτικών, κλπ.).

Μπορεί η Επιτροπή να παρέμβει στις τοπικές αρχές, προκειμένου, σε πνεύμα σεβασμού της αρχαιολογικής και φυσικής κληρονομιάς, να εγκρίνουν όλα τα αναγκαία μέτρα που θα επιτρέπουν στους ενδιαφερόμενους γεωργούς τη χορήγηση ειδικών αδειών για τη βελτίωση των επιχειρήσεών τους και την πρόσβαση σε ασφαλιστικές, φορολογικές και χρηματοοικονομικές διευκολύνσεις, καθώς και στις χρηματοδοτήσεις της Ευρωπαϊκής Ένωσης;

Συγκεκριμένα, σκοπεύει η Επιτροπή να ενεργήσει ώστε όλοι οι ενδιαφερόμενοι να διαθέτουν ίσες ευκαιρίες με τους άλλους γεωργούς οι οποίοι δεν κατοικούν σε ζώνεςποκείμενες σε περιορισμούς;

Απάντηση του κ. Fischler εξ ονόματος της Επιτροπής

(16 Φεβρουαρίου 2001)

Η Επιτροπή θεωρεί ότι η τήρηση της ισχύουσας νομοθεσίας σε θέματα προστασίας της αρχαιολογικής κληρονομιάς και του τοπίου, καθώς και του περιβάλλοντος, αποτελεί προηγούμενο όρο για κάθε παρέμβαση των δημόσιων αρχώνπέρ του γεωργικού τομέα, είτε πρόκειται για καθαρά εθνική παρέμβαση, ή για συγχρηματοδοτούμενη παρέμβαση στο κοινοτικό επίπεδο, στο πλαίσιο των διαρθρωτικών ταμείων, ή στο πλαίσιο του σχεδίου αγροτικής ανάπτυξης της ενδιαφερόμενης περιφέρειας.

Σχετικά με τη δυνατότητα της Επιτροπής να παρέμβει στις τοπικές αρχές προκειμένου να δοθεί η δυνατότητα στους γεωργούς να λαμβάνουν ειδικές άδειες για τη βελτίωση των επιχειρήσεων και να μπορούν να επωφελούνται από διευκολύνσεις σε θέματα συνεισφορών, εθνικής φορολογίας και χρηματοδότησης, θεωρεί ότι το καθήκον αυτό δενπάγεται στην αρμοδιότητά της. Στο πλαίσιο αυτό, στην περίπτωση που πρόκειται να θεσπιστούν εθνικές ενισχύσεις, η αρμοδιότητα της Επιτροπής θα αφορά τον έλεγχο της τήρησης των κανόνων σε θέματα κρατικών ενισχύσεων, βάσει των άρθρων 87 έως 89 (πρώην άρθρα 92 έως 94) της συνθήκης ΕΚ.

Σχετικά με τις ενισχύσεις που συγχρηματοδοτούνται στο κοινοτικό επίπεδο, στο πλαίσιο των προαναφερομένων προγραμμάτων, πρέπει να τονισθεί ότι το επιχειρησιακό πρόγραμμα στόχου 1 (POR) της περιφέρειας Καμπανίας για την περίοδο 2000/2006, έχει εγκριθεί με απόφαση της Επιτροπής της 8ης Αυγούστου 2000 και δεν προβλέπει ειδικά μέτρα περιοριζόμενα στην εν λόγω ζώνη, σε θέματα αγροτικής ανάπτυξης.

Όμως, οι περιφερειακές αρχές, στο πλαίσιο των αρμοδιοτήτων τους σε θέματαλοποίησης της παρέμβασης αυτής, θα είχαν τη δυνατότητα να προβλέψουν ειδικούς όρους ώστε να ευνοηθεί ηλοποίηση των μέτρων του POR στη ζώνη αυτή πουπόκειται στις προαναφερόμενες δεσμεύσεις, στο μέτρο που οι εν λόγω ειδικοί όροι θα συνάδουν με τους κοινοτικούς κανονισμούς σε θέματα διαρθρωτικών ταμείων και αγροτικής ανάπτυξης.